stanford-oval/wikipedia huggingface dataset:
היהלום שבכתר (2019)
ביקורות > קרב הנשים

קרב הנשים בין נטליה ללייסי אוואנס קיבל ביקורות מעורבות על הכתיבה והמשמעות של הקרב, בעוד שאיכות הקרב הוגדרה כממוצעת.
דייב מלצר כתב שה-WWE הצהיר שהקרב היה "פריצת דרך תרבותית משמעותית" בערב הסעודית, אך זאת לא הייתה לדעתו חוויה בולטת למדי בהשפעתה על התרבות המקומית. בקשר לקרב עצמו, מלצר כתב שהוא היה "בסיסי למדי" ונמנע להשתמש במילים חריפות יותר, כשתהה מדוע אוואנס לא השתמשה בדמות הסקסית והחצופה שלה, שאותה היא מגלמת בנוהל. הוא הוסיף ואמר ש"כשהשתיים התמודדו זו מול זה מבלי דמויות של טוב נגד רע ובלי תלבושות הזירה השגרתיות שלהן, זה היה נראה כמו שתי נשים שמתאמנות בחדר כושר".
אלטון ג'ונס מהאתר Heavy ביקר את הקרב באופן חיובי. בזמן שהוא הגדיר את הקרב כ"קרב במחצית דרכו מבחינת איכותית", הוא הוסיף ואמר ש"הקרב התקיים באופן מפורש כדי להציב גבולות חדשים ולשבור תקרות זכוכית בכל מה שנוגע למהפכת הנשים ולתת סיבה לגאווה לנשים היושבות בקהל וצופות בקרב זה מסביב לעולם, ועל כן אני אתן את הכבוד הגדול ביותר".
בצד הנגדי, האתר ניוזוויק כינה את הקרב "חלק מתוכניתו של יורש העצר, מוחמד בן סלמאן, לפתות אירוע ספורט גדול על מנת למצב את המדינה האיסלאמית השמרנית כאחת שהיא ליברלית יותר ולגוון את הכלכלה שלה הרחק מהתלות בתעשיית הנפט כחלק מהסכם "החזון הסעודי 2030" שלה". עוד נכתב ש"החוקרת דנה אחמד מטעם הארגון הלא-ממשלתי, אמנסטי אינטרנשיונל, כינתה את הקרב כדוגמה מצוינת לאופן שבו הרשויות הסעודיות משתמשות בספורט כדי 'לשטוף' את התדמית של המדינה בכל הנוגע לזכויות אדם ברמה בינלאומית".
שערוריית עיכוב הטיסה חזרה

לאחר האירוע, ארגון ה-WWE דיווח שהטיסה בחזרה מערב הסעודית לארצות הברית עם צוות של 175 אנשים (כולל מתאבקים וצוות ההפקה) התעכבה בשל בעיות מכניות במטוס, וכי חלק גדול מהסגל של סמאקדאון (חוץ מאלו שבחרו לטוס עצמאית בחזרה, כמו ברוק לסנר; המתאבק היחיד שהופיע בשתי התוכניות) לא היה מסוגל להגיע בזמן לבאפלו, ניו יורק לתוכנית סמאקדאון של הערב שלאחר מכן. הפרק של התוכנית התקיים כמתוכנן, כשעיקר הפרק נשען על מתאבקים אשר לא לקחו חלק באירוע היהלום שבכתר (כולל מחלקת הנשים של סמאקדאון ומתאבקי התוכנית NXT). רנה יאנג, טום פיליפס, איידן אינגליש ופאט מקאפי מילאו את מקומם של מייקל קול וקורי גרייבס בצוות השידור.
תוצאה לאורך זמן

בתוכנית סמאקדאון לילה לאחר מכן, פול היימן תיאר את הניצחון של ברוק לסנר באירוע היהלום שבכתר כ"חוויה רוחנית". עוד אמר היימן שלסנר עוזב את סמאקדאון ושב בחזרה ל-Raw (ביחד עם אליפות ה-WWE), במטרה לנקום בריי מיסטריו עקב מעשיו לאחר הקרב שלו באירוע. ב-4 בנובמבר בתוכנית Raw, לאחר שתקף מספר חברי צוות ואת השדרן, דיו מדין, לסנר הותקף על ידי ריי מיסטריו בעזרת צינור ברזל. לאחר מכן, הוא איתגר את לסנר לקרב על אליפות ה-WWE באירוע סדרת ההישרדות, קרב שהפך רשמי מאוחר יותר.
מתאבקי התוכנית NXT "פלשו" לתוכנית, כשהם היו אחראים על סדרת תקיפות מתאבקי התוכנית סמאקדאון בנוסף להשתתפותם בקרבות. מנדי רוז וסוניה דוויל נוצחו על ידי הצמד מ-NXT, ריאה ריפלי וטיגן נוקס (שהחליפו את כרמלה ודנה ברוק עקב התקיפה של ביאנקה בלאייר על האחרונות), תומאסו צ'אמפה ניצח את המיז (שאיתגר את צ'אמפה לאחר שהאחרון קטע את המיז בפינת ה"מיז TV"). לאחר שדניאל בריאן התעמת עם מייסד NXT, טריפל H, על הפלישה של NXT לתוכנית, האחרון הודיע ש-NXT תיקח חלק באירוע סדרת ההישרדות. בתגובה, בריאן דרש קרב נגד טריפל H. לעומת זאת, טריפל H קבע קרב לבריאן נגד אלוף ה-NXT, אדם קול, על התואר של האחרון. בקרב זה, קול הגן בהצלחה על חגורת האליפות שלו במסגרת הקרב המרכזי. לאחר הקרב, מתאבקי ה-NXT ביחד עם טריפל H ושון מייקלס, התכנסו בזירה, כשטריפל H הכריז "מלחמה" נגד Raw ונגד סמאקדאון.
תוצאות

| מס' | תוצאות | התניות | זמן |
| --- | --- | --- | --- |
| P1 | הומברטו קאריו ניצח בקרב הבאטל רויאל לאחר שהדיח אחרון את אריק רואן | קרב באטל רויאל בן 20 משתתפים המנצח בקרב פגש את AJ סטיילס לקרב על אליפות ארצות הברית | 12:25 |
| 2 | ברוק לסנר (א) (עם פול היימן) ניצח את קיין ולסקז (עם ריי מיסטריו) בהכנעה | קרב יחידים על אליפות ה-WWE | 02:10 |
| 3 | ה-O.C. (לוק גאלוס וקארל אנדרסון) ניצחו את ה-Viking Raiders (אריק ואיבר), הניו דיי (ביג אי וקופי קינגסטון), הריבייבל (דאש ויילדר וסקוט דוסון), The B-Team (בו דאלאס וקורטיס אקסל), Heavy Machinery (אוטיס וטאקר), דולף זיגלר ורוברט רוד, קורט הוקינס וזאק ריידר והלוצ'ה האוס פארטי (לינסה דוראדו וגראן מטאליק) (עם קאליסטו) | קרב זוגות מרובה משתתפים אשר קבע את "הזוג הטוב בעולם" | 32:05 |
| 4 | מנסור ניצח את סזארו | קרב יחידים | 12:45 |
| 5 | טייסון פיורי ניצח את ברון סטרומן בספירת חוץ | קרב יחידים | 08:04 |
| 6 | AJ סטיילס (א) (עם לוק גאלוס וקארל אנדרסון) ניצח את הומברטו קאריו | קרב יחידים על אליפות ארצות הברית | 12:34 |
| 7 | נטליה ניצחה את לייסי אוואנס בהכנעה | קרב יחידים | 07:21 |
| 8 | קבוצת הוגאן (רומן ריינס, רוסב, ריקושט, עלי ושורטי ג'י) (עם האלק הוגאן) ניצחה את קבוצת פלייר (רנדי אורטון, המלך קורבין, שינסקה נקאמורה, בובי לאשלי ודרו מקינטייר) (עם ריק פלייר) | קרב חמישה נגד חמישה | 19:55 |
| 9 | "השד" בריי וויאט ניצח את סת' רולינס (א) | קרב ספירות בכל מקום על האליפות האוניברסלית הקרב לא היה יכול להיעצר משום סיבה כלשהי | 21:21 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
↑  סדר ההדחות: דרייק מאבריק, הית' סלייטר, טוני ניס, דה בריאן קנדריק, אריק יאנג, מוג'ו ראולי, סין קארה, טייטוס אוניל, נו ויי חוסה, אקירה טוזאווה, שלטון בנג'מין, אפולו קרוז, באדי מרפי, R-טרות', אנדרדה, סוניל סינג, סדריק אלכסנדר ולוק הארפר.
תוצאות > קרב זוגות מרובה משתתפים

| מספר כניסה | מתאבקים | מספר הדחה | הודחו על ידי |
| --- | --- | --- | --- |
| 1 | דולף זיגלר ורוברט רוד | 3 | Heavy Machinery |
| 2 | הלוצ'ה האוס פארטי (לינסה דוראדו וגראן מטאליק) | 1 | דולף זיגלר ורוברט רוד |
| 3 | קורט הוקינס וזאק ריידר | 2 | דולף זיגלר ורוברט רוד |
| 4 | Heavy Machinery (אוטיס וטאקר) | 4 | הניו דיי |
| 5 | הניו דיי (ביג אי וקופי קינגסטון) | 7 | ה-O.C. |
| 6 | The B-Team (בו דאלאס וקורטיס אקסל) | 5 | הניו דיי |
| 7 | הריבייבל (דאש ויילדר וסקוט דוסון) | 6 | הניו דיי |
| 8 | ה-O.C. (לוק גאלוס וקארל אנדרסון) | - | מנצחים |
| 9 | ה-Viking Raiders (אריק ואיבר) | 8 | ה-O.C. |
הערות שוליים

↑  אירוע היהלום שבכתר חוזר לסעודיה בליל כל הקדושים
↑  הוגאן ואנדרטייקר מפורסמים לאירוע הבא של ה-WWE בערב הסעודית
↑  צפוו באנדרטייקר משתתף במצעד הפתיחה בריאד
↑  קבוצת הוגאן נגד קבוצת פלייר (קרב חמישה נגד חמישה)
↑  לסנר יגן על אליפות ה-WWE נגד ולסקז
↑  סטרומן נגד פיורי
↑  רולינס יגן על האליפות האוניברסלית נגד "השד" בריי וויאט (קרב ספירות בכל מקום)
↑  מנסור נגד סזארו
↑  אקסבייר וודס סובל מפציעה באכילס
↑  קרב הזוגות הגדול ביותר בהיסטוריה אשר יקבע את זהות הזוג הטוב בעולם
↑  קרב באטל רויאל בן 20 משתתפים (המנצח יתחרה נגד AJ סטיילס על אליפות ארצות הברית)
↑  הביקורת של ג'ק קרוסבי ואדם סילברסטיין באתר CBS Sports
↑  הביקורת של ג'ייסון פאוול באתר Pro Wrestling Dot Net
↑  הביקורת על אירוע היהלום שבכתר באתר ESPN
↑  הביקורת של אלטון ג'ונס באתר Heavy
↑  ערב הסעודית "שוטפת" את תדמית המדינה בעזרת ספורט וקרב נשים ראשון אי פעם בענף ההיאבקות על אדמת המדינה באתר ניוזוויק
↑  עיכוב בערב הסעודית, מתאבקי ה-WWE יחמיצו את התוכנית סמאקדאון
↑  רנה יאנג, טום פיליפס ואיידן אינגליש ישמשו כצוות השידור של התוכנית סמאקדאון
↑  צוות השידור לתוכנית סמאקדאון הוכרז, עדכון נוסף בנושא עיכוב הטיסה של המתאבקים בערב הסעודית
↑  תוצאות סמאקדאון: הפלישה של NXT, ברוק לסנר עוזב את סמאקדאון ועובר ל-Raw
↑  לסנר עוזב את סמאקדאון, NXT פולשים
↑  הומברטו קאריו ניצח בקרב הבאטל רויאל וזכה בהזדמנות להתחרות על אליפות ארצות הברית (קרב במופע המקדים)
↑  לסנר ניצח את ולסקז ושמר על התואר
↑  ה-O.C. ניצחו בקרב זוגות מרובה המשתתפים, זכו בגביע העולם לזוגות של ה-WWE והוכתרו לזוג הטוב ביותר בעולם
↑  מנסור ניצח את סזארו
↑  פיורי ניצח את סטרומן בספירת חוץ
↑  סטיילס ניצח את קאריו ושמר על אליפות ארצות הברית
↑  נטליה ניצחה את אוואנס
↑  קבוצת הוגאן ניצחה את קבוצת פלייר
↑  "השד" בריי וויאט ניצח את רולינס והפך לאלוף האוניברסלי החדש (קרב ספירות בכל מקום)
העיר המטרופולינית של פלרמו

העיר המטרופולינית של פלרמו (באיטלקית: Città metropolitana di Palermo) היא עיר מטרופולינית במחוז האוטונומי סיציליה שבאיטליה, שבירתה העיר פלרמו. נכון לנובמבר 2018 התגוררו בה 1,253,356 תושבים על שטח של 5,009.28 קילומטרים רבועים, ונכללות בה 82 קומונות. זוהי העיר המטרופולינית החמישית בגודלה באיטליה לפי אוכלוסייה, והשלישית בגודלה על פי שטח.
בחלוקה המנהלית של 4 באוגוסט 2015 החליפה העיר את נפת פלרמו.
גאוגרפיה

העיר המטרופולינית משתרעת על שטח של 5009.28 קמ"ר, ובשנת 2018 התגוררו בה 1,253,356 נפש. בירתה בעיר פלרמו המשמשת גם כבירת המחוז. העיר המטרופולינית שוכנת בצפון-מערבה של סיציליה על הים הטירני מצפון, וגובלת בקונסורציום העירוני החופשי טרפאני במערב, בקונסורציום העירוני החופשי אגריג'נטו ובקונסורציום העירוני החופשי קלטניסטה מדרום ובעיר המטרופולינית של מסינה ממזרח. שמה נגזר משם השבט היווני "פאנורמוס" (ביוונית: Πάνορμος) שמשמעו "נמל הכל".
הערים העיקריות בעיר המטרופולינית, נוסף על פלרמו, הן בגרייה (Bagheria), מונריאלה, צ'פלו ופרטיניקו (Partinico). האי אוסטיקה (Isola di Ustica) שייך גם הוא לעיר המטרופולינית. נהר האימרה מרידיונלה (Imera Settentrionale) הוא הנהר הארוך ביותר בעיר המטרופולינית של פלרמו, ואורכו 144 ק"מ. הנהרות האחרים בנפה הם הבליצ'ה (Belice) שאורכו כ-77 ק"מ, הבליצ'ה דסטרו (Belice destro) באורך של 45.5 ק"מ ונהר הבליצ'ה סיניסטרו (Belice sinistro) באורך של 42 ק"מ.
הגידולים החקלאיים בעיר המטרופולינית הם זיתים, דגנים, שקדים, תאנים, הדרים, גפנים, כותנה ועוד. משק החי כולל גידול כבשים, עזים ובקר. בנפה גם תעשייה פטרוכימית.
בתחומי העיר המטרופולינית מספר פסיפסים ביזנטיים ידועים הנמצאים בקתדרלת מונריאלה, בקתדרלת צ'פלו, בכנסיית סנטה מריה דל'אמיראליו, ובקפלה פלאטינה שבפאלאצו דיי נורמני בפלרמו.
הקיבוץ, גלריה לאמנות ישראלית

| --- | --- |

 מידע כללי
 סוג:  גלריה לאמנות
 כתובת:  רחוב דב הוז 25 תל אביב-יפו
 מיקום:  תל אביב-יפו 
 מדינה:  ישראל 
 מייסדים:  ברית התנועה הקיבוצית
 הקמה ובנייה
 תקופת הבנייה:  ?–1967
 תאריך פירוק:  2018
 קואורדינטות:  32°04′54″N 34°46′20″E﻿ / ﻿32.081583333333°N 34.772361111111°E﻿ / 32.081583333333; 34.772361111111
  מפת מיקום  מפה דינמית   (למפת תל אביב מוגדלת) הקיבוץ, גלריה לאמנות ישראלית(למפת תל אביב רגילה) הקיבוץ, גלריה לאמנות ישראלית(למפת גוש דן רגילה) הקיבוץ, גלריה לאמנות ישראלית(למפת גוש דן מוגדלת) הקיבוץ, גלריה לאמנות ישראלית  he הקיבוץ, גלריה לאמנות ישראליתhe הקיבוץ, גלריה לאמנות ישראליתמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
"הקיבוץ, גלריה לאמנות ישראלית", או "גלריה הקיבוץ" היא גלריה לאמנות שפעלה בתל אביב-יפו בין השנים 2018-1967.
הגלריה הוקמה על ידי ברית התנועה הקיבוצית בחודש אוקטובר 1967, במטרה להביא למודעות הציבורית את העשייה האמנותית בקיבוצים. משכנה הראשון של הגלריה היה ברחוב בן-יהודה מס' 170. במשכן הוצגו תערוכות קבוצתיות ותערוכות יחיד. לאחר שלוש שנות פעילות הגלריה נסגרה בשל חילוקי דעות בין התנועות הקיבוציות השונות והיא נפתחה מחדש בשנת 1973 במרתף בניין ברחוב דב הוז 25, בסמוך לרחוב גורדון, שהיווה את מרכז חיי האמנות בתל אביב-יפו באותה עת.
במשך השנים התנהלה הגלריה ללא קו אוצרותי ברור, עד שבשנות התשעים של המאה ה-20, על רקע המשבר המתמשך בקיבוצים, עמדה הגלריה בפני סגירה. עם מינויה של האוצרת טלי תמיר, זכתה הגלריה לפריחה.
הקיבוץ (כתב עת)

| --- | --- |

 מו"ל:  ההסתדרות הכללית של העובדים בארץ ישראל 
 תאריכי הופעה:  1973–? 
 שפה:  עברית 
 
הקיבוץ, במה בין-תחומית לחקר החברה הקיבוצית (באנגלית: The Kibutz) היה כתב עת מדעי אשר החל לצאת לאור על ידי "הרשות להשכלה וחקר" של ברית התנועה הקיבוצית, משנת 1973. סייע בהוצאתו לאור הוועד הפועל של ההסתדרות הכללית.
רוב הגליונות כללו גם חלק באנגלית.
מדורי "הקיבוץ" כללו בדרך כלל: הקדמה, מאמרים, תאורים של מחקר שוטף, מדורי עזר, ובהם תיעוד וסקירות ספרים.
עורכו הראשי היה שמעון שור. במערכת "הקיבוץ" השתתפו נציגים של התנועות הקיבוציות השונות: שמעון שור ומנחם רוזנר ייצגו את הקיבוץ הארצי השומר הצעיר; אברהם פולובין את הקיבוץ הדתי; דן טונה את הקיבוץ המאוחד; יצחק בן-דוד את איחוד הקבוצות והקיבוצים.
ב"הקיבוץ" השתתפו חוקרים: היסטוריונים וסוציולוגים ויוצרים, שפרסמו חיבורים בבמות אקדמיות וספרותיות; בהם: משה צ'יזיק, הנרי ניר, יוסף לניר, שמואל נח אייזנשטדט, אמיר הלמן, אלכסנדר אבנת, ברוך בן-אברם וראובן שפירא.
ערך זה הוא קצרמרבנושא תולדות עם ישראל ובנושא כתבי עת. אתם מוזמנים לתרום לוויקיפדיה ו.
ואל (להקה)

| --- | --- |

 מוקד פעילות:  מינסק, בלארוס בלארוס
 תקופת הפעילות:  מ-2016
 סוגה:  אר אנד בי, פופ, אלקטרופופ
 שפה מועדפת:  בלארוסית, רוסית 
 חברים
 ולריה גריבוסובה, ולאדיסלב פשקביץ'
 
ואל (באנגלית: VAL) היא להקה בלארוסית המורכבת מוולאדיסלב פשקביץ' (מפיק מוזיקלי ונגן) וולריה גריבוסובה (סולנית). הלהקה נבחרה ב-28 בפברואר לייצג את בלארוס באירוויזיון לשנת 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.
היסטוריה

הלהקה החלה לפעול בשנת 2016. ב-1 במאי 2016 הוציאו את הסינגל הראשון שלהם "Кто ты есть". בספטמבר הוציאו את הסינגל השני שלהם "Ветер во сне" ווידאו קליפ שלו יצא בשנת 2017. מאז 2017 הפסיקה לפעול הלהקה, מיד לאחר שהוציאה את אלבום הבכורה שלה "В моей комнате". בשנת 2020 חזרה ואל לפעילות כשהוציאה את השיר "Da Vidna" (עם עלות השחר).
הלהקה התמודדה בקדם האירוויזיון הבלארוסי "Eurofest 2020" וזכתה במקום הראשון באמצעות טרפוד הדדי של השופטים והקהל (מקום שני בשופטים, מקום שני בקהל ופייבוריט שונה ביניהם).
הלהקה הביעה תמיכה במועצת המעבר הבלארוסית ובהפגנות שנערכו בבלארוס וגינתה את פעולותיו של אלכסנדר לוקשנקו, לאחר שהודיעה הלהקה על כך בפומבי הודיעה רשות השידור הבלארוסית כי הלהקה לא תמשיך לאירוויזיון 2021.
חברי הלהקה

ולאדיסלב פשקביץ' - מפיק מוזיקלי ונגן
ולריה גריבוסובה - סולנית הלהקה
דיסקוגרפיה

2016 - Кто ты есть
2017 - Ветер во сне
2020 - Da Vidna
הערות שוליים

↑  ז'ואאו ברטיירו, Belarus: VAL wins the ticket to Eurovision 2020, יורוויז'ן וורלד, 28 בפברואר 2020
| --- | --- |
בקרת זהויות :  MusicBrainz: 4e460896-2aa9-4c7f-a805-969d637fa526
הקיבריאדה

| --- | --- |

 מידע כללי
 מאת:  סטניסלב לם 
 איורים:  דניאל מרוז 
 שפת המקור:  פולנית 
 סוגה:  מדע בדיוני
 הוצאה
 הוצאה:  Wydawnictwo Literackie, הרקורט 
 תאריך הוצאה:  1967
 מספר עמודים:  312 
 הוצאה בעברית
 הוצאה:  הוצאת זמורה ביתן
 תאריך:  1986
 תרגום:  פאולינה צלניק
 מספר עמודים:  335
 קישורים חיצוניים
 מסת"ב:  978-0-15-623550-1
 הספרייה הלאומית:  001054033
 
הקיבריאדה (בפולנית: Cyberiada) הוא שם ספרו של סטניסלב לם מ-1967.
ספר זה הוא אסופת סיפורי מדע בדיוני קצרים, המחולקת לשני חלקים: "אגדות הרובוטים" ו"הקיבריאדה". החלק הראשון של הספר, "אגדות הרובוטים", מציג שורת סיפורים הכתובים כסיפורי אגדה המתרחשים בעולם עתידני שתושביו רובוטים והאדם בגדר אגדה. חלקו השני של הספר, "הקיבריאדה", מספר על מסעותיהם של "טרול" ו"קלפציון", שני מדענים רובוטים.
למרות נימתו הקלילה של הספר, מרבית הסיפורים עוסקים בתמות פילוסופיות מרכזיות, משאלת התבונה האנושית ועד לבעיית האתיקה. הספר רצוף משחקי מילים וסיטואציות קומיות, וחלקים נרחבים ממנו הם למעשה סאטירה אנטי-קומוניסטית.
ואל (הולנד)

| --- | --- |

 מידע כללי
 אורך:  82 קילומטרים
 ספיקה ממוצעת:  1,500 מ"ק לשנייה 
 מוצא:  ריין 
 יובלים:  Linge, תעלת אמסטרדם–ריין, Waalhaven 
 שפך:  Boven Merwede 
 מדינות באגן הניקוז:  הולנד 
 
מיקום הנהר מסומן בכחול כהה
נהר הוואל ליד ניימכן, 1641
ואל (בהולנדית: Waal) הוא הענף הראשי של נהר הריין הזורם דרך הולנד. זהו נתיב המים העיקרי המחבר את נמל רוטרדם לגרמניה. לפני שהוא מגיע לרוטרדם, מתמזג הנהר עם המאס הסכור ליד ואודריכם לנהר מרוֶיידה וזורם בערוצים שונים לים הצפוני. לאורכו, ניימכן, טיל, זלטבומל וחורקום הן עיירות חשובות עם גישה ישירה לנהר.
הנהר, שהוא הערוץ הראשי במערכת הדלתה של הריין–מאס–סכלדה, נושא 65% מהזרימה הכוללת של הריין.
היסטוריה

השם ואל, שנקרא בתקופה הרומית ואקליס, ואהליס או ואליס, לימים ואהאל, הוא ממקור גרמני ונקרא על שם הפיתולים הרבים בנהר (wôh בשפות גרמאניות, מילולית, עקום). הנהר כיום מראה מעט סימנים לעיקולים הגדולים הללו, שכן הנהר עבר פרויקטים רבים שבוצעו במאות ה-18, ה-19 וה-20 כדי ליישר ולשפר אותו בהיותו נתיב שיט חשוב מבחינה כלכלית.
עוד בתקופה הרומית, היה הוואל אחד מהערוצים החשובים ביותר של הריין. לאחר שיטפון סנט אליזבת (אנ'), ב-1421 התקצר תוואי הנהר לים, ורוב המים מהריין זרמו דרכו, כך שנהרות אחרים כמו הנדריין (Nederrijn) והאייסל (Ijssel) היו לפעמים כמעט יבשים בקיץ. בעיות אלו נפתרו על ידי חפירת תעלת פּאנרדן בתחילת המאה ה-18, שהעבירה יותר מים לנדריין ולאייסל.
הוואל מחובר כיום לנדריין גם בתעלת אמסטרדם–ריין (ליד טיל) ולמאס באמצעות תעלת מאס-ואל (ליד ניימכן) ותעלת סנט אנדריס. בנקודה האחרונה זורמים הוואל והמאס במרחק של 1.9 ק"מ זה מזה. הגאות והשפל של הים הצפוני מורגשים עד זלטבומל לערך, שם ניתן למדוד הפרש גאות ושפל של כ-10 ס"מ. לפני סגירת פתחי הגאות והשפכים במסגרת מפעלי הדלתה, הפרש הגאות והשפל על הוואל היה גדול בהרבה ממה שהוא היום. השפעת הגאות והשפל ניכרה אז עד ניימכן.
גשרים על הנהר

|  | שם | סוג | מסלול | תמונה |
| --- | --- | --- | --- | --- |
| 1 | גשר הוואל | גשר תחבורה | כביש ניימכן - ארנהם (N325/S100) |  |
| 2 | Snelbinder | גשר אופניים | ניימכן - לנט (אנ') |  |
| 3 | גשר הרכבת ניימכן | גשר רכבת | ארנהם - ניימכן |  |
| 4 | De Oversteek | גשר תחבורה | דרך ניימכן - לנט (S100) |  |
| 5 | גשר טקיטוס | גשר תחבורה (מעוגן כבלים) | איינדהובן - אמלורד (A50/E31) |  |
| 6 | גשר וילם-אלכסנדר | גשר תחבורה (מעוגן כבלים) | דרך וילם-אלכסנדר (N323) |  |
| 7 | גשר הופקס | גשר רכבת | דן בוס - אוטרכט |  |
| 8 | גשר מרטינוס נייהוף | גשר תחבורה (מעוגן כבלים) | אמסטרדם - מאסטריכט (A2/E25) |  |
מישורי ההצפה של הנהר

הצפות ליד הכפר הרפלד, 2011
נהר הוואל מצד שמאל והספיחלוואל מימין; באמצע האי המלאכותי פור-לנט
הצפות בין זוילחם וניוואל, 2016
הצפות בין ניוואל וחאמרן, 2016
הצפות בין סלייק-אוייק ואנדלסט, 2021
הערות שוליים

↑  Ministerie van Infrastructuur en Waterstaat, Waal - informatie en waterdata, Rijkswaterstaat (בהולנדית)
↑  Ruimte maken voor de Rijn, Rijkswaterstaat, ‏2001
המחפשים (סרט)

| --- | --- |

 בימוי:  ג'ון פורד 
 הופק בידי:  ס. ו. ויטני
 תסריט:  אלן לה מאי (רומן), פרנק ס. נוגנט
 עריכה:  ג'ק מורי 
 שחקנים ראשיים:  ג'ון ויין, ג'פרי האנטר, נטלי ווד
 מוזיקה:  סטן ג'ונס (שיר הנושא), מקס שטיינר
 צילום:  וינטון הוך 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  13 במרץ 1956 
 משך הקרנה:  119 דק' 
 שפת הסרט:  אנגלית 
 סוגה:  מערבון, סרט מלחמה, סרט דרמה, סרט מבוסס יצירה ספרותית 
 תקציב:  3,750,000 דולר אמריקאי
 הכנסות באתר מוג'ו:   searchers
 דף הסרט ב־IMDb
 
המחפשים (באנגלית: The Searchers) הוא מערבון אפי משנת 1956 שביים ג'ון פורד. הוא מספר את סיפורו של איתן אדוארדס, זאב בודד בגיל העמידה וחייל יוצא מלחמת האזרחים האמריקנית, בכיכובו של ג'ון ויין. הסרט הוא ככל הנראה עיבוד של פרנק ס. נוגנט לרומן פרי עטו של אלן לה מיי, על אף שמבקרים רבים קובעים נחרצות כי הוא מבוסס למעשה על סיפורה של סינתיה פרקר. דן שניידר כתב בסקירת ה-DVD משנת 2007 של הסרט כי "הסיפור האמיתי קיבל השראה מחטיפתה האמיתית בשנת 1836 של סינתיה אן פרקר הצעירה (אימו של צ'יף שבט הקומאנצ'י קואנה פרקר) על ידי לוחמים קומאנצ'ים שפשטו על בית משפחתה. לאחר חצי מאה משפחתה השיבה אותה. ה'תקרית' הזו היוותה השראה לסיפורים, ספרים ואפילו שירים, אולם אף אחד מהם אינו טוב כמו המחפשים, למרות מגרעותיו הרבות".
הסרט הוא רב השפעה עד מאוד, עורר השראה גם למערבונים ואף לדרמות, מדע בדיוני, ואפילו סרטי בוליווד. סצנות רבות צולמו במוניומנט ואלי שביוטה. סצנות נוספות צולמו במקסיקן האט שביוטה ובקניון ברונסון שבפארק גריפית, שבלוס אנג'לס.
הסרט, שזכה להצלחה מסחרית צנועה עם הפצתו הראשונית ב-1956, לא נחשב מיד כקלאסיקה. אולם הזמן היטיב עמו, והוא נחשב בדרך כלל לא רק כמערבון הטוב ביותר של כל הזמנים, כי אם כאחד הסרטים הטובים ביותר של כל הזמנים.
עלילה

השנה היא 1868, איתן אדוארדס שב ממלחמת האזרחים האמריקנית, שם הוא לחם עבור הקונפדרציה, לבית אחיו בטקסס הכפרית. איש אינו יודע מה עבר עליו בשלוש השנים האחרונות (מאז סיום המלחמה), אולם למרות רמזים שאיתן עשה מעשים נלוזים, איש אינו שואל, על אף שהסרן המקומי של הריינג'רס, סרן קלייטון, (שהוא גם משמש כמטיף במקום) מציין בקדרות "אתה מתאים לתיאורים רבים" (על פוסטרים של אנשים מבוקשים). זמן קצר לאחר שובו, בפשיטה של שבט הקומאנצ'י הורגים את אחיו וגיסתו, אחיינו מת, ושתי אחייניותיו נחטפות, האחוזה המשפחתית עולה באש. איתן רודף אחרי הקומאנצ'י על מנת להציל את הנערות, זאת בסיוע של בנו המאומץ של אחיו מרטין פאולי (ג'פרי האנטר) שהוא אינדיאני בחלקו ולבן בחלקו.
מבקרים רבים טוענים שישנו גורם רב עוצמה בסרט, אף על פי שאינו מובע במילים בעלילה,. לפי דעה זו, מהרגע שאיתן אדוארדס מגיח בסצנת הפתיחה, הוא מאוהב בבירור באשת אחיו מרתה. האהבה הזו (הדדית, כפי שמבחין סרן קלייטון כשמרתה אוחזת במעילו של איתן) מניעה את איתן כבר מההתחלה הן לעבר הצלה והן לעבר נקמה. לפי מבקרים אלו זהו המניע המרכזי המתווה את התנהגות הדמות הראשית בסרט במונחים של פעולה דרמטית. מפתיע הדבר ששום מילה המרמזת על כך אינה מוחלפת בין השניים המרמזת על מערכת יחסים זו ומדובר בזרמים תת-קרקעיים המתווים את העלילה. כל התייחסות ליחסים אלו היא חזותית.
איתן מוצא במהרה את גופתה חסרת רוח החיים של הנערה הבכורה לוסי, וארוסה של לוסי נהרג במאמץ חסר תוחלת לנקום את מותה. איתן ומרטין ממשיכים לתור אחר הנערה האחרת דבי, חיפוש שנמשך חמש שנים תמימות לאחר מכן. במהלך זמן זה היא מתבגרת ונישאת לסקאר (הנרי ברנדון), ראש שבט הנבייקה של הקומאנצ'י. סקאר מוצג כדמות המראה של איתן, מעברו השני של השסע התרבותי. הוא מתעב לבנים בכל המובנים שאיתן שונא אינדיאנים. ברגע שאיתן נוכח לדעת בדבר מערכת היחסים שנרקמה בין דבי לסקאר, מתחולל בו שינוי. הוא אינו רוצה עוד להציל את דבי, כי אם להרוג אותה, בהאמינו כי להיות אישה אינדיאנית הוא דבר הגרוע ממוות. מרטין מנסה למנוע מבעד איתן מלהרוג את הנערה. לבסוף מרטין, איתן והטקסס ריינג'ר מוצאים את דבי. מרטין הורג את סקאר ואיתן מקרקף אותו. מרטין מנסה למנוע מאיתן להרוג את דבי, אולם איתן הוא זה שנוכח לדעת עד כמה הוא היה קרוב לעשות צעד טרגי. במקום להרוג את דבי הוא מרים אותה בזרועותיו, בדיוק כפי שהיה עושה בהיותה ילדה. איתן מביא את דבי למקום מבטחים בו נמצאים חבריו ואז מסתלק משם. הסרט, שנפתח עם צילום זהה בפתח, חושף באיטיות צלליות מאחורי גיבור הסרט ומסתיים בצורה דומה. בסיום, גיבורי הסרט נכנסים בחזרה אל תוך הפתח, שנסגר לפני כותרות הקרדיטים בסיום, ומותיר את איתן בחוץ ביום המואר.
השראה מהחיים האמיתיים

רבים סוברים שהסיפור של גרסת הרומן המקורית של המחפשים קיבל השראה מחטיפתה של סינתיה אן פרקר בת התשע, בשנת 1863 על ידי לוחמי קומאנצ'י שפשטו על בית משפחתה במצודת פרקר. היא שהתה עשרים וחמש שנים עם הקומאנצ'ים, נישאת לצ'יף מלחמה ומולידה שלושה ילדים, ולבסוף "ניצלה", בניגוד לרצונה, על ידי דודה, הטקסס ריינג'ר ג'יימס וו. פרקר, שבילה חלק גדול מחייו ומהונו במה שנהפך לחיפוש אחוז אמוק אחריה. הדבר בהחלט תואם את האובססיה של איתן בסרט בחפשו אחר אחייניתו, כפי שג'ימס פרקר חיפש אחר סינתיה. בנוסף לכך, "הצלתה" של סינתיה אן על ידי הטקסס ריינג'ר במהלך ההתקפה על הכפר שבו היא חיה, משקפת בקירוב את הצלתה של דבי במהלך התקפת הטקסס ריינג'ר על הכפר של סקאר.
הסופר אלן לה מאי חקר לצורך עבודתו על הרומן שישים וארבעה מקרים משלהי המאה ה-19, בהם נחטפו ילדים בטקסס. מחקרו שנותר באוניברסיטת לוס אנג'לס, מראה שרק מודל אחד תואם לדמות המחפשת אחר קרובים אבודים. היה זה בריט ג'ונסון, עגלון אפריקני-אמריקני. בעוד שלמראית עין הספר הוא מקור הסרט, הרי שהעובדות על חטיפתה של סינתיה אן פרקר, חיפושה של דודה אחריה, והטבח ש"הציל" אותה, מתאימים הרבה יותר לסרט מאשר הכופר שדרש בריט ג'ונסון עבור משפחתו. הדבר צוין על ידי מבקרים רבים, בכללם דן שניידר. בהחלט, הסרט משקף את המקרה של סינתיה אן, בעוד שיש לו מעט מן המשותף עם מעשה הגבורה של בריט ג'ונסון, שהשיב לעצמו בכסף את אשתו ואת משפחתו.
בשנת 1864 נשבו אשתו של ג'ונסון ושני ילדיו על ידי קבוצה של קיווה וקומאנצ'י, בפשיטה על אלם קריק, במחוז יאנג שבטקסס. שנים לאחר מכן פדה ג'ונסון את משפחתו מהקומאנצ'ים בתמורה לשבעה סוסי פוני. לאחר זאת הוא המשיך לחפש אחר שבויים נוספים, תוך שהוא מתשאל בעמדות צבאיות, נוכח במועצות אינדיאנים ומבקר בכפרי קומאנצ'ים. הוא לקח על עצמו את כל המשימות הללו בהתנדבות ומעולם לא דרש כל תשלום. ג'ונסון היה אחד מהאנשים הפרטיים הבודדים שנחלו הצלחה בפדיון שבויים; רובם בסיועם של סוכנים פדרליים אינדיאניים שעבדו יחד עם צ'יפים ידידותיים. על אף שכמה היסטוריונים פוטרים את סיפורו של ג'ונסון כאגדה ותו לא, הרי שמספר עדי ראייה מאמתים זאת. הוא נהרג בידי הקיווה בנושאו מטען ב-1871.
הסרט סוטה בכל מרכיבי המפתח מהרומן של לה מאי ותואם כמעט בכל הנקודות העיקריות את הטרגדיה האמיתית של סינתיה אן פרקר. כאמור, רק אחת מן הדמויות של לה מאי, בריט ג'ונסון, התקרבה במידה מועטה לעלילת הסרט והוא השיב לעצמו את אשתו וילדיו מהקומאנצ'י תמורת כופר של שבעה פונים ולא הציל אותם בכוח. על אף שמעולם לא הודו בכך, הסגה של פרקר תואמת לעלילת הסרט בכל פרט, מלבד שניים: משך הזמן שהנערה שהתה בשבי והעובדה שבחיים האמיתיים היו לה ילדים מהצ'יף, בעוד שבסרט אין לה.
השראה מהחיים האמיתיים > נושאים

פורד עשה מאמץ בסרט לבחון את סוגיות הגזענות ורצח העם של הילידים האמריקניים. סרטו של פורד לא היה הראשון שעשה זאת, גם לא המלוטש ביותר, אולם הוא היה יוצא דופן (במיוחד עבור דורות מאוחרים יותר) בבוטותה של גישה זו כלפי הגזענות. בחינתו של פורד את הגזענות פותחת בגזענותו של הגיבור (ה"גיבור" הזה כלל אינו שגרתי). איתן אדוארדס שונא למעשה כל אחד, אולם הוא חדור שנאה מיוחדת לאינדיאנים. עמנואל לוי אמר: "זהו ניסיון נדיר להתמודד בצורה ישירה בבעיה של שורשי הגזענות בחיים האמריקניים". הסרט התפתח בהתמדה לאורך השנים, או שראייתנו אותו התפתחה, ככל שאנשים רבים יותר נאותו כחברה לבחון את היחס הנוראי שזכו לו הילידים האמריקנים מצד התרבות הלבנה. רוג'ר איברט אמר בניתוח קודר של הסרט: "במחפשים אני סבור שפורד ניסה באופן לא מושלם, אפילו עצבני, לתאר את הגזענות שהצדיקה רצח עם".